**Հավելված**

**Կառավարության 2022 թվականի**

**-- --ի N -Ն որոշման**

**ԿԱՐԳ**

**ԱՌՈՂՋԱՊԱՀՈՒԹՅԱՆ ՊԵՏԱԿԱՆ ՆՊԱՏԱԿԱՅԻՆ ԾՐԱԳՐԵՐԻ ՇՐՋԱՆԱԿՆԵՐՈՒՄ ՇԱՐՈՒՆԱԿԱԿԱՆ ՄԱՍՆԱԳԻՏԱԿԱՆ ԶԱՐԳԱՑՄԱՆ ԱՌԱՆՁԻՆ ՏԵՍԱԿՆԵՐԻ ԻՐԱԿԱՆԱՑՄԱՆ**

1. Սույն կարգով կարգավորվում են առողջապահության պետական նպատակային ծրագրերի շրջանակներում շարունակական մասնագիտական զարգացման (այսուհետ` ՇՄԶ առանձին տեսակների իրականացման գործընթացի կազմակերպման և իրականացման հետ կապված հարաբերությունները։

2. Առողջապահության պետական նպատակային ծրագրերի շրջանակներում ՇՄԶ կրթական ծրագրերն իրականացվում են՝

1) ռազմական դրություն հայտարարվելու դեպքում.

2) արտակարգ իրավիճակներում կամ արտակարգ իրավիճակով պայմանավորված արտակարգ դրություն հայտարարվելու դեպքում.

3) առողջապահության կադրային ներուժի կրթական կարիքներ առաջանալու դեպքում:

3. Սույն հավելվածի 2-րդ կետի 1-ին և 2-րդ ենթակետերով նախատեսված դեպքերում ՇՄԶ միջոցառումներն իրականացվում են Հայաստանի Հանրապետության առողջապահության նախարարության «Ակադեմիկոս Ս. Ավդալբեկյանի անվան առողջապահության ազգային ինստիտուտ» ՓԲԸ-ի և «Երևանի Մխիթար Հերացու անվան պետական բժշկական համալսարան» հիմնադրամի միջոցով:

4. Սույն հավելվածի 2-րդ կետի 3-րդ ենթակետով նախատեսված դեպքում` պատվիրատուի կողմից ծառայությունների ձեռքբերումն իրականացվում է մրցույթով` «Գնումների մասին» օրենքով սահմանված կարգով: